**ការសម្ភាសរបស់លោកយាយហ៊ម គីមឃាង**

ក៖ អ្នកសម្ភាសឈ្មោះជាង ស៊ីអ៊ាវ ខ៖ អ្នកទទួលការសម្ភាសឈ្មោះហ៊ម គីមឃាង។

ការសង្ខេបប្រវត្តិរបស់លោកយាយហ៊ម គីមឃាង

*លោកយាយហ៊ម គីមឃាងមានអាយុ៦៥ឆ្នាំនៅក្នុងឆ្នាំ២០២០មានកូន១៣នាក់ ស្លាប់ម្នាក់ មានទីលំនៅបច្ចុប្បន្ននៅភូមិគៀនជ្រៃ ឃុំស្ពានថ្មី ស្រុកកំពង់សៀម ខេត្តកំពង់ចាម។*

ក៖ ចឹងជាដំបូងខ្ញុំអរគុណច្រើនយាយដែរបានអោយខ្ញុំពិភាក្សាជាមួយយាយទាក់ទងពីប្រវត្តិរបស់យាយហើយការសម្ភាសទាំងអស់និងត្រូវបានរៀបចំដោយសកលវិទ្យាល័យមួយដែរនៅអាមេរិចដែរមានឈ្មោះថាBYU ហើយដោយសារតែសកលវិទ្យាល័យមានគោលបំណងចងរក្សាពីប្រវត្តិប្រជាជនខ្មែរដើម្បីទុកអោយកូនចៅជំនាន់ក្រោយៗពួកគាត់បានស្គាល់និងបានដឹងជាពិសេសខ្ញុំសម្ភាសយាយឥឡូវទុកអោយចៅៗរបស់យាយកូនរបស់យាយបានស្គាល់ប្រវត្តិរបស់យាយដែរយាយរៀបរាប់តាំងពីជំនាន់ប៉ុលពតលុនណុលដើម្បីអោយពួកគាត់បានស្គាល់បានដឹងចឹងយាយយល់ព្រមដើម្បីអោយខ្ញុំដាក់ការសម្ភាសមួយនិងទៅក្នុងវេបសាយសាលាទេយាយ?

ខ៖ ចាស!

ក៖ បាទយាយចឹងសំរាប់ខ្ញុំជាអ្នកសម្ភាសយាយខ្ញុំមានឈ្មោះថាជាង ស៊ីអ៊ាវហើយថ្ងៃខែដែរខ្ញុំសម្ភាសយាយគឺនៅថ្ងៃទី៣០ខែ៧ឆ្នាំ២០២០ហើយការសម្ភាសទាំងអស់និងគឺធ្វើឡើងនៅភូមិហ្នឹងភូមិអីគេយាយ?

ខ៖ គៀនជ្រៃ។

ក៖ អាហ្នឹងគៀនជ្រៃហោស?

ខ៖​ ចាស!

ក៖ ចុះឃុំគៀនជ្រៃ?

ខ៖ ស្ពានថ្មីអត់ទេខ្ញុំនៅក្នុងភូមិស្ពានថ្មីទេ។

ក៖ ឃុំស្ពានថ្មី?

ខ៖ អូ៎ហ្នឹងហើយ!

ក៖ ស្រុកកំពង់សៀម ខេត្តកំពង់ចាមចឹងសំរាប់យាយឈ្មោះពេញរបស់យាយទាំងត្រកូលតាមបញ្ជីជាតិម៉ងឈ្មោះអីគេយាយ?

ខ៖ ឈ្មោះណនអេងថោ។

ក៖ ណនអេងថោ?

ខ៖ ចាស!

ក៖ ណនអេងថោចុះមានឈ្មោះហៅក្រៅអត់យាយ?

ខ៖ ឈ្មោះខ្ញុំបញ្ជីជាតិឈ្មោះហ៊ម គីមឃាង។

ក៖ ចុះអន..?

ខ៖ ណនអេងថោនិងគេទើបដាក់សម័យឥឡូវហ្នឹង!

ក៖ អូ៎តាមបញ្ជីជាតិម៉ងឈ្មោះអីគេយាយ?

ខ៖ ខ្ញុំឈ្មោះហ៊ម គីមឃាង។

ក៖ ហ៊ម គីមឃាង?

ខ៖ ចាស! អាហ្នឹងបញ្ជីជាតិនេះ។

ក៖ អាហ្នឹងតាមបញ្ជីជាតិម៉ងហោសយាយ?

ខ៖ អាហ្នឹងតាំងពីខ្ញុំកំណើតកើតមកតែម៉ង។

ក៖ អូ៎ចឹងមានន័យថាឈ្មោះក្រោយនេះដាក់ឈ្មោះណនអេងថោ?

ខ៖​ ចាស!

ក៖ តែឥឡូវហៅគេហៅយាយហៅម៉េច?

ខ៖ ហៅអេងថោ។

ក៖ អូ៎បាទយាយបាទចុះអើយាយសព្វថ្ងៃយាយអាយុប៉ុន្មានទៅយាយ?

ខ៖ ចិតប្រាំហើយ!

ក៖ អូ៎ចិតសិបប្រាំឆ្នាំចុះយាយកើតនៅថ្ងៃខែឆ្នាំណាយាយចាំអត់?

ខ៖ អត់មែនចិតប្រាំទេខុសហើយហុកប្រាំ។

ក៖ ហុកប្រាំហោសយាយចុះអើលក្ខណៈថាយាយកើតនៅឆ្នាំមួយពាន់ប្រាំបួនរយប៉ុន្មានយាយចាំអត់?

ខ៖ អត់។

ក៖ អត់ចាំទេណេះយាយណេះអូ៎ចឹងយាយប៉ែត្រសិបមួយហុកមួយចឹងយាយកើតនៅឆ្នាំមួយពាន់ប្រាំបួនរយហាប្រាំមួយចុះយាយអើឆ្នាំច័ន្ទគតិជូត ឆ្លូវ ខាល ថោះយាយឆ្នាំអីគេទៅ?

ខ៖ អត់ដឹងផង។

ក៖ លក្ខណៈជូត ឆ្លូវ ខាង ថោះ រោង ម៉្សាញ់ហោស?

ខ៖ អូ៎ខ្ញុំម៉្សាញ់។

ក៖ ឆ្នាំម៉្សាញ់ណេះយាយណេះ?

ខ៖ ចាស!

ក៖ ចុះយាយអ្នកស្រុកកំណើតកើតនៅហ្នឹងមែនយាយ?

ខ៖ កើតនៅហ្នឹងម៉ង។

ក៖ អូ៎កើតនៅហ្នឹងម៉ងហោស?

ខ៖ ចាស!

ក៖ បាទយាយបាទចុះយាយអើយាយមានបងប្អូនបង្កើតចំនួនប៉ុន្មាននាក់ទៅយាយ?

ខ៖ មានពីរនាក់។

ក៖ តែពីរនាក់ទេយាយ?

ខ៖ ចាស!

ក៖ យាយបងឬមួយក៏ប្អូន?

ខ៖ ខ្ញុំបងគេ។

ក៖ រួចចុះអើប្អូនហ្នឹងស្រីប្រុស?

ខ៖ ស្រីដែរ។

ក៖ អូ៎គាត់ឈ្មោះអីគេទៅយាយ?

ខ៖ ណុងហ៊ម គីមខេង។

ក៖ ប៉ុន្តែគាត់នៅណាទៅឥឡូវ?

ខ៖ នៅអន្លុងវែងហោស!

ក៖​ អូ៎ម៉េចបានគាត់នៅបានឆ្ងាយម៉េស?

ខ៖ ចាស! វាខ្សត់ខ្សោយវាចេះតែដើររកស៊ីទៅគាត់មានគ្រួសារនៅណុងហោសយាយ។

ក៖ គាត់មានគ្រួសារនៅណុងហោសយាយ?

ខ៖ មានគ្រួសារនៅណុង។

ក៖ អូ៎គាត់រកស៊ីធ្វើការអីគេទៅនៅណុងយាយ?

ខ៖ ធ្វើចំការ។

ក៖ អូ៎ជាមួយគ្រួសារជាមួយប្ដីគាត់ទៅ?

ខ៖ ចាស!

ក៖ អូ៎ប៉ុន្តែគាត់មានកូនចៅប៉ុន្មាននាក់ទៅយាយ?

ខ៖ កូនប្រាំប្រាំមួយនាក់ហាស!

ក៖ តែមានចៅហើយណេះយាយណេះ?

ខ៖ មានហើយ!

ក៖ អូ៎បាទយាយបាទចុះយាយធ្លាប់មានជាអនុស្សាវរីយ៍ជាមួយបងប្អូនយាយកាលនៅពីក្មេងអត់យាយធ្លាប់អីគេខ្លះដែរយាយចងចាំអត់ជាមួយប្អូនយាយហាស?

ខ៖ មានធ្វើអីទេធ្វើតែចំការ។

ក៖​ ធ្វើចំការណេះយាយណេះ?

ខ៖ ចាស!

ក៖ អូ៎បាទយាយចុះអើចឹងសំរាប់ឪពុករបស់យាយឈ្មោះអីគេទៅយាយ?

ខ៖ ឈ្មោះណន។

ក៖ ឈ្មោះណន?

ខ៖ ចាស!

ក៖ អូ៎ចឹងអើចុះហ៊មនិងជីតាណេះ?

ខ៖ ហ៊មជីតា។

ក៖ អូ៎បាទឈ្មោះអីគេណនទៅហ៊មណន?

ខ៖ ហ៊មណន។

ក៖ អូ៎ហ៊មណនចុះអើម្ដាយរបស់យាយឈ្មោះអីគេទៅយាយ?

ខ៖ សេង។

ក៖ ឈ្មោះសេង?

ខ៖ ចាស!

ក៖ អូ៎ឈ្មោះអីគេសេងទៅ?

ខ៖ ម៉ឹងសេង។

ក៖ ម៉ឹងសេងអូ៎ម៉ឹងសេងចុះពួកគាត់អ្នកស្រុកនៅណាយាយ?

ខ៖ នៅហ្នឹងដែរគាត់ស្រុកកំណើតនៅហ្នឹង!

ក៖ អូ៎នៅហ្នឹងដែរហោស?

ខ៖ ហ្នឹងហើយ!

ក៖ អូ៎បាទយាយបាទចុះអើឪពុករបស់យាយម្ដាយរបស់យាយឥឡូវគាត់នៅណាគាត់ស្លាប់អស់ហើយយាយ?

ខ៖ ស្លាប់គាត់នៅរស់ពិការដែរ។

ក៖ អូ៎!

ខ៖ គាត់នៅជើងហោសគាត់អាយុកៅជាងហើយ!

ក៖ ហ្នឹងម្ដាយហេស?

ខ៖ ឪពុកម្ដាយស្លាប់ហើយ!

ក៖ អូ៎បាទយាយបាទចុះអើឪពុកកាលគាត់នៅក្មេងគាត់ចាប់ដៃជាមួយអើម្ដាយយាយដំបូងគាត់រកស៊ីអីគេសំរាប់ចិញ្ចឹមជីវិតចិញ្ចឹមក្រុមគ្រួសារយាយ?

ខ៖ ធ្វើចំការ។

ក៖ ធ្វើតែចំការទេណេះយាយ?

ខ៖ ចាស! ធ្វើចំការ។

ក៖ អូ៎បាទយាយបាទរួចចុះម្ដាយរបស់យាយវិញកាលគាត់នៅរស់គាត់ធ្វើអីគេទៅយាយ?

ខ៖ ធ្វើចំការជាមួយប្ដីប្រពន្ធគាត់។

ក៖ អូ៎!

ខ៖ ចាស!

ក៖ ធ្វើតែចំការទេណេះយាយណេះ?

ខ៖ ចាស!

ក៖​ អូ៎បាទយាយបាទយាយធ្លាប់មានជាអនុស្សាវរីយ៍ជាមួយឪពុកម្ដាយយាយកាលយាយនៅក្មេងអត់យាយធ្លាប់ធ្វើអីគេខ្លះដែរយាយចងចាំថាអើដូចជាធ្វើស្រែធ្វើចំការឬមួយធ្វើអីមួយចឹងហាសយាយចាំអត់?

ខ៖ ធ្វើតែស្រែចំការជាមួយគាត់ហ្នឹងមានរកស៊ីអីផង។

ក៖ ចឹងយាយហោស?

ខ៖ ចាស!

ក៖ អូ៎បាទយាយចុះឪពុករបស់យាយគាត់ធ្លាប់ប្រាប់ពីប្រវត្តិកាលគាត់នៅក្មេងទៅយាយអត់?

ខ៖ អត់ដែរលឺផង។

ក៖ អូ៎នៅទេណេះយាយចុះអើម្ដាយរបស់យាយវិញធ្លាប់ប្រាប់ពីប្រវត្តិកាលគាត់នៅក្មេងទៅយាយអត់?

ខ៖ អត់។

ក៖ អត់ទេណេះយាយណេះ?

ខ៖ ចាស!

ក៖ អូ៎ចុះអើយាយតាខាងឪពុកឈ្មោះអីគេយាយ?

ខ៖ អត់ដែរដឹងផង។

ក៖ យាយតាខាងឪពុកយាយហាសអត់ស្គាល់ឈ្មោះគាត់ទេហោស?

ខ៖ ​អត់ទេគាត់ស្លាប់ចោលយូរហើយមិនដឹង។

ក៖ អូ៎រួចចុះយាយតាខាងម្ដាយ?

ខ៖ អត់ដឹងដែរ។

ក៖ អូ៎!

ខ៖ ដឹងថាជីតាបង្កើត។

ក៖ ជីតាបង្កើតនិងឈ្មោះអីគេ?

ខ៖ ឈ្មោះម៉ឹងហ្នឹងហាសខាងម្ដាយឈ្មោះម៉ឹង។

ក៖ ចុះខាងឪពុក?

ខ៖ ខាងឪពុកឈ្មោះហ៊ម។

ក៖ ប៉ុន្តែយាយ?

ខ៖ យាយឈ្មោះឈិត។

ក៖ ឈិតអាហ្នឹងខាងឪពុកហេស?

ខ៖ ឈិតហ៊ម។

ក៖ អូឈិតហ៊ម?

ខ៖ ហ្នឹងហើយម៉ឹងហ៊ន។

ក៖ ម៉ឹងហ៊ន?

ខ៖ ចាស!

ក៖ អូ៎បាទយាយចុះអើយាយតាពួកគាត់អ្នកស្រុកនៅណានៅនិងដែរយាយហោស?

ខ៖ នៅហ្នឹង!

ក៖ និយាយពួកគាត់គឺនៅនិងតកូនតចៅរហូតម៉ង?

ខ៖ ចាស!

ក៖ អូ៎បាទយាយបាទចុះយាយគិតថាអើយាយមកនៅនិងអស់រយះពេលប៉ុន្មានឆ្នាំហើយយាយ?

ខ៖ ខ្ញុំមកនៅនិងតាំងពីកើតមក។

ក៖ អូ៎កើតមកនៅហ្នឹងម៉ងហោសយាយ?

ខ៖ ចាស!

ក៖ អូ៎បាទយាយចុះអើយាយមានបងប្អូនកូនចៅដែរទៅរស់នៅក្រៅប្រទេសអត់?

ខ៖ អត់មានទេ។

ក៖ អត់មានទេហោសយាយ?

ខ៖ ចាស!

ក៖ ចុះអើនៅឆ្ងាយពីខេត្តកំពង់ចាមក័អត់មានដែរដូចនៅភ្នំពេញនៅសៀមរាបអីអត់មាន?

ខ៖ វាទៅរកស៊ីរោងចក្រកូនហោស!

ក៖ នៅណាយាយ?

ខ៖ នៅភ្នំពេញ។

ក៖ អូ៎នៅភ្នំពេញណេះយាយ?

ខ៖ ចាស!

ក៖ អូ៎បាទយាយចុះយាយគិតថាអើស្វាមីរបស់យាយឈ្មោះអីគេទៅយាយ?

ខ៖ ឈ្មោះឡូញប៊ុនឡូញ។

ក៖ អូ៎ប៉ុន្តែគាត់រកស៊ីអីគេទៅយាយ?

ខ៖ ធ្វើកសិករធ្វើស្រែដូចគា្ន?

ក៖ ឥឡូវហោស?

ខ៖ ចាស!

ក៖ ​អូ៎បាទយាយយាយការអស់រយះពេលប៉ុន្មានឆ្នាំហើយ?

ខ៖ ខ្ញុំការតាំងពីចិតគត់ទាល់ឥឡូវនេះប៉ុន្មានឆ្នាំហើយ!

ក៖ ចិតគត់?

ខ៖ ចាស!

ក៖ ឥឡូវសែហាសិបឆ្នាំហើយណេះយាយណេះ?

ខ៖ ចាស!

ក៖ ចឹងមានន័យថាយាយការនិងអាយុប៉ុន្មានដប់ប្រាំឆ្នាំ?

ខ៖ ខ្ញុំការអាយុដប់ប្រាំពីរ។

ក៖ ដប់ប្រាំពីរដប់ប្រាំពីរទាល់ឥឡូវវាទើបសែសិបប្រាំបីឆ្នាំហ្នឹងយាយយាយការសែសិបប្រាំបីឆ្នាំហើយ?

ខ៖ អត់ដឹងអត់ចេះបូកផង។

ក៖ អូ៎ប៉ុន្តែអើកូនបងរបស់យាយអាយុប៉ុន្មាន?

ខ៖ កូនបងអាយុសែហើយ!

ក៖ សែប៉ុន្មានទៅ?

ខ៖ វាឆ្នាំកោរសែជាងហើយហេសបើមីហេងសែមួយហើយមីមួយណុងហាដឹងដែរហាហើយនៅកោះណុង។

ក៖ មានតែសែជាង?

ខ៖ មីហេងហា។

ក៖ យាយការហ្នឹង..?

ខ៖ ហាជាងហើយចាស! ហាជាងហើយមីហេងមានគ្រួសារសាមសែពីរហើយ!

ក៖ យាយការនិងយាយទំនេរពោះសិនឬមួយក៏យាយមានកូនតែម៉ង?

ខ៖ ទំនេរប្រែលប៉ុន្មានពីរបីខែ។

ក៖ បីខែហោស?

ខ៖ ចាស!

ក៖ អូ៎បាទយាយចុះអើយាយមានកូនប៉ុន្មាននាក់ទៅចឹង?

ខ៖ កូនដប់ពីរហោសខ្ញុំ។

ក៖ ងាប់..?

ខ៖ ដប់បីហោសងាប់មួយនៅដប់ពីរ។

ក៖ យាយបងប្អូនមានតែពីរនាក់ដល់ពេលកូនដប់ពីរ?

ខ៖ ដប់ពីរចាស! ដប់បីងាប់មួយ។

ក៖ អូ៎ចុះយាយអាចប្រាប់ដូចជាពួកគាត់ឈ្មោះអីគេហើយធ្វើការអីគេកូនបងអីចឹងហាសណាស់?

ខ៖ កូនបងធ្វើចំការដែរ។

ក៖ ប៉ុន្តែគាត់នៅណាយាយ?

ខ៖ នៅកោះ។

ក៖ កោះអីគេ?

ខ៖ កោះជ្រូក។

ក៖ អូ៎គាត់ធ្វើអីគេនៅណុងធ្វើចំការ?

ខ៖ ធ្វើចំការ។

ក៖ អូ៎ចំការថ្នាំហោស?

ខ៖ ចំការថ្នាំចាស!

ក៖ ជាមួយគ្រួសារគាត់ទៅ?

ខ៖ ចាស!

ក៖ តែកូនទីពីរ?

ខ៖ កូនទីពីរនៅកំពង់ថ្ម។

ក៖ នៅខាងកំពង់ធំវិញ?

ខ៖ ចាស!

ក៖ គាត់ធ្វើអីគេនៅណុងយាយ?

ខ៖ ធ្វើលក់ដូរតាមផ្ទះកំប៉េកកំប៉ុកណុងហាស!

ក៖ អូ៎ចុះកូនទីបីយាយ?

ខ៖ កូនទីបីធ្វើរោងចក្រ។

ក៖ ធ្វើរោងចក្រហោស?

ខ៖ ចាស!

ក៖ ប៉ុន្តែរោងចក្រណារោងចក្រនៅភ្នំពេញហីយាយ?

ខ៖ នៅភ្នំពេញ។

ក៖ អូ៎បាទចុះទីបួន?

ខ៖ កូនទីបួនលក់ត្រីនៅកំពង់ចាម។

ក៖ អូ៎លក់ត្រីនៅកំពង់ចាម?

ខ៖ ចាស!

ក៖ ចឹងប៉ុន្តែគាត់មកនៅនិងវិញទេ?

ខ៖ ទេវានៅភ្នំ។

ក៖ អូ៎!

ខ៖ ភ្នំស្រីភ្នំប្រុសយើង។

ក៖ គាត់មែនគាត់ទិញដីធ្វើផ្ទះជាមួយគ្រួសារគាត់នៅណុងហាសណេះយាយ?

ខ៖ ចាស!

ក៖ អូ៎ចុះទីប្រាំយាយ?

ខ៖ ទីប្រាំនៅហ្នឹង!

ក៖ អូ៎បងស្រីហេស?

ខ៖ ខ្ញុំទីប្រាំ។

ក៖ អូ៎តែគាត់ធ្វើអីគេទៅ?

ខ៖ ខ្ញុំគ្មានអីធ្វើផងលក់ឥវ៉ាន់តិចតួចណុង។

ក៖ អូ៎លក់ឥវ៉ាន់តិចតួចហោស?

ខ៖ លក់បាញ់ឆែវនិងលក់មិនសូវដាច់ផង។

ក៖ បាទ! ចុះទីប្រាំមួយនៅណា?

ខ៖ ទីប្រាំមួយនៅទីប្រាំមួយខូចដៃខូចជើងវៀចមាត់វៀចអី។

ក៖ អូ៎កើតអី?

ខ៖ ឡើងឈាម។

ក៖ អូ៎ប៉ុន្តែកាលគាត់ខូចនិងខូចដៃខូចជើងនិងគាត់នៅ..?

ខ៖​ ដើរកើត។

ក៖ អាយុប៉ុន្មានហើយទើបឥឡូវៗដែរតើហី?

ខ៖​ ឆ្នាំរកាសែហើយទេហេស!

ក៖ តែគាត់ទើបតែឥឡូវៗដែរតើហីដោយសារគាត់..?

ខ៖ ទេយូរហើយប៉ុន្មានឆ្នាំហើយនេះដប់ឆ្នាំហើយហេសប្រាំឆ្នាំហេ៎ប្រាំមួយឆ្នាំហើយអាញាប្រាំមួយឆ្នាំហើយ!

ក៖ អូ៎បាទចុះទីប្រាំពីរ?

ខ៖ ទីប្រាំពិរធ្វើការរោងចក្រ។

ក៖ នៅកំពង់ចាម?

ខ៖ នៅភ្នំពេញ។

ក៖ នៅភ្នំពេញដែរហោស?

ខ៖ ចាស!

ក៖ ចុះទីប្រាំបី?

ខ៖ ទីប្រាំបីនេះដែរនៅនេះហោសនៅកំពតធ្វើប្រហិត។

ក​៖ អូ៎ចុះទីប្រាំបួន?

ខ៖ ទីប្រាំបួននៅផ្ទះ។

ក៖ នៅ..?

ខ៖ លក់ឡត។

ក៖ អូ៎!

ខ៖ ដាក់លក់បង្អែម។

ក៖ លក់បង្អែមចុះទីដប់?

ខ៖ ទីដប់ធ្វើការនៅភ្នំពេញដែរ។

ក៖ អូ៎ចុះទីដប់មួយ?

ខ៖ ទីដប់មួយងាប់បាត់ហើយ!

ក៖ អូ៎ស្លាប់ហោស?

ខ៖ ចាស!

ក៖ ដប់ពីរ?

ខ៖ ដប់ពីរធ្វើរោងចក្រ។

ក៖ ចុះដប់បី?

ខ៖​ ដប់បីងាប់ហើយងាប់មួយ។

ក៖ ស្លាប់មួយប៉ុន្តែដប់មួយស្លាប់កូនទីដប់មួយស្លាប់ចុះកូន..?

ខ៖ ធ្វើរោងចក្រដែរមីពៅធ្វើរោងចក្រហ្នឹងហើយធ្វើរោងចក្រពីរនាក់ហាស!

ក៖ អូ៎!

ខ៖ ច្រើនពេករាប់មិនអស់ទេ។

ក៖ អូ៎យាយកូនច្រើនដល់ពេលចឹងចង់ភ្លេច?

ខ៖​ គេសួរភ្លេចតើ!

ក៖ អត់ទេតែបងមកគាត់ជួយប្រាប់តែខ្ញុំភ្លេចដែរច្រើនពេកចុះអើកាលយាយរបៀបអាពាហ៍ពិបាហ៍ហ្នឹង..?

ខ៖ ចាស!

ក៖ យាយអាចអើជាយាយរៀបចំដោយខ្លួនឯងរឺមួយក៏ឪពុកម្ដាយជំនាន់ណុងជាអ្នករៀបចំអោយយើង?

ខ៖ រៀបអី?

ក៖ រៀបការហាស!

ខ៖ រៀបការម្ដាយឪពុក។

ក៖ អូ៎ប៉ុន្តែយើងស្គាល់គា្នពីមុននៅយាយ?

ខ៖ អត់។

ក៖ អត់ដែរស្គាល់គា្នទេ?

ខ៖ ចាស!

ក៖ ស្រុកតានៅណា?

ខ៖ នៅអ៊ីឥន្ធនេល។

ក៖ អូ៎នៅហ្នឹងដែរហោស?

ខ៖ ចាស!

ក៖ អូ៎ម៉េចបានយើងស្គាល់គា្នទៅ?

ខ៖ អត់ដែរស្គាល់ទេឪបុកម្ដាយឃើញមកដណ្ដឹងយើងចឹងហាស!

ក៖ អូ៎!

ខ៖ មួយជំនាន់ណុងយើងនៅស្រឡាញ់ចិត្តគ្នាយើងណាតែម៉ែឪទេទុកដាក់ឥឡូវចាស!

ក៖ អូ៎!

ខ៖ ជំនាន់ណុងសុទ្ធតែម៉ែឪទុកដាក់ហើយ!

ក៖ បាទយាយចឹងយើងអត់មានជាអនុស្សាវរីយ៍អីជាមួយគា្នអីអត់ទេ?

ខ៖​ អត់ទេអត់ដែរស្គាល់គា្នទេ។

ក៖ ​អូ៎បាទចុះកាលជំនាន់ណុងដូចជាមានជាថ្លៃទឹកដោះអត់ថ្លៃបណ្ណាការហាសគេហៅជូនបង្កាប់ប៉ុន្មាន?

ខ៖ មានតើគេបង្កាប់បន្តិចជំនាន់អពត់ចឹងហាស!

ក៖ អូ៎ជំនាន់អាពតហោស?

ខ៖ ជំនាន់ណុងចិតគត់ហោសជំនាន់អាពតម្ខាងទាហ៊ានម្ខាងកាលណុង។

ក៖ អូ៎!

ខ៖ ចាស!

ក៖ ប៉ុន្តែកាលណុងគេបង្កាប់បានប៉ុន្មានទៅយាយ?

ខ៖ ដឹងបានប៉ុន្មានផងខ្ញុំមិនដឹងទេ។

ក៖ ឪពុកម្ដាយជាអ្នករៀបចំហោស?

ខ៖​ ចាស!

ក៖ អូ៎ប៉ុន្តែកាលជំនាន់ណុងដូចជាគេការដូចយើងឥឡូវដែររឺមួយក៏ម៉េចយាយ?

ខ៖ អត់ទេការរត់ចូលទ្រុងចឹងចូលត្រង់សេ។

ក៖ អូ៎!

ខ៖ ចាស!

ក៖ ម៉េចចឹង?

ខ៖ ជំនាន់ណុងគ្រាប់បែកផងយន្តហោះផង។

ក៖ អូ៎ជំនាន់គ្រាប់ផ្លោងហោសយាយ?

ខ៖ ចាស!

ក៖ អើចឹងខ្ញុំអាចសុំសួរទាក់ទងប្រវត្តិពីជំនាន់លុនណុលដូចជាយាយជំនាន់លុនណុលយាយនៅប៉ុណ្ណាទៅ?

ខ៖ ខ្ញុំធំហើយ!

ក៖ អាយុប៉ុន្មានទៅយាយ?

ខ៖ អាយុដប់ប្រាំដប់ប្រាំមួយហើយ!

ក៖ អូ៎!

ខ៖​ ដល់ដប់ប្រាំពីរចឹងខ្ញុំមានប្ដី។

ក៖ ប៉ុន្តែយើងរកស៊ីអីទៅយាយជំនាន់ណុង?

ខ៖ រកស៊ីធ្វើតែចំការមុខផ្ទះម្ដុំៗហ្នឹង!

ក៖ អូ៎!

ខ៖ ចាស!

ក៖ បាទយាយបាទចុះអើចុះលឺថាមានគ្រាប់ផ្លោងបន្ទុះគ្រាប់ផ្លោងហាសចឹងយើងធ្វើម៉េចទៅយាយ?

ខ៖ យើងចូលត្រង់សេ។

ក៖ អូ៎យើងរត់ចូលត្រង់សេហោស?

ខ៖ ចាស! យន្តហោះមកយើងចូលត្រង់សេទៅ។

ក៖ ប៉ុន្តែយើងរកស៊ីអីទៅគ្រួសារយើងទាំងអស់គា្ន?

ខ៖ ធ្វើចំការណុងទៅ។

ក៖ គេធ្វើចឹងដែរទៅ?

ខ៖ ចាស!

ក៖ អូ៎បាទយាយប៉ុន្តែអើដូចជាអត់ជំនាន់ណុងអត់មាននរណាគេបាញ់ត្រូវអីឆេះផ្ទះឆេះអីណាយាយហេស?

ខ៖ ទំលាក់គ្រាប់បែក។

ក៖ បាទ!

ខ៖ ឆេះបាក់បែកសាលាបង្រៀនអីអស់ហើយកាលណុង។

ក៖ ប៉ុន្តែបងប្អូនក្រុមគ្រួសារយើងអីអត់អីទេ?

ខ៖ អត់អីទេ។

ក៖ អូ៎បាទយាយចុះអើទាក់ទងដាច់ពីជំនាន់លុនណុលបានចូលអីប៉ុលពតហីយាយណេះ?

ខ៖ ចាស!

ក៖ ចុះប៉ុលពតគេជំលាសយើងទៅណាទៅយាយ?

ខ៖ ទៅគគរ។

ក៖ ទៅគគរ?

ខ៖ ចាស!

ក៖ នៅកោះជ្រូកហ្នឹងហីយាយ?

ខ៖ គគរសាមសិបយើងអីក្រោមហោស!

ក៖ អូ៎ខ្ញុំអត់ស្គាល់ផង!

ខ៖ ចូលទៅខាងណុង។

ក៖ បាទ!

ខ៖ ចាស!

ក៖ ប៉ុន្តែគេអោយយាយនៅជាមួយប្ដីរបស់យាយដែររឺមួយក៏យើងបែកគា្ន?

ខ៖ នៅជាមួយគា្នទាស់ធ្វើការបែកគា្ន។

ក៖ អូ៎!

ខ៖ ចាស!

ក៖ ប៉ុន្តែកាលជំនាន់ប៉ុលពតចូលប៉ុលពតនិងយើងមានកូនចៅនៅ?

ខ៖ ខ្ញុំបានកូនបីហើយ!

ក៖ អូ៎ប៉ុន្តែគេអត់អោយយាយនៅជាមួយកូនណាហីយាយ?

ខ៖ អត់។

ក៖ កូនយាយនៅប៉ុនៗណាយាយពេលណុង?

ខ៖ កូនខ្ញុំនៅតូច។

ក៖ គេអត់អោយធ្វើអីទេ?

ខ៖ កូនណុងនៅជាមួយយាយៗ។

ក៖ អូ៎យាយជាអ្នកមើលហោស?

ខ៖ មកពីធ្វើការវិញបានទៅយកកូនមកផ្ទះ។

ក៖ អូ៎!

ខ៖ ចាស!

ក៖ ចឹងមានន័យថាយប់ឡើងគេអោយយើងគេងជាមួយកូនដែរណេះយាយ?

ខ៖ ចាស!

ក៖ ចុះយើងធ្វើអីគេនៅណុងយាយនៅគគរហ្នឹង?

ខ៖ ស្ទូងស្រែ។

ក៖ អូ៎ប៉ុន្តែអើគេលក្ខណៈគេកំណត់យើងថាអោយស្ទូងប៉ុន្មានៗក្នុងមួយហត្ថហីយាយអើក្នុងមួយថ្ងៃហីយាយ?

ខ៖ មួយហត្ថម៉ានេះប្រាំពីរនាក់មួយហត្ថ។

ក៖ អូ៎ប៉ុន្តែអាហ្នឹងក្នុងមួយថ្ងៃ?

ខ៖ មួយថ្ងៃនិងអោយរួចមួយហត្ថហ្នឹងហោស!

ក៖ ចុះបើយើងធ្វើអត់ហើយ?

ខ៖ អត់ហើយស្ទូងទាំងយប់ទៀត។

ក៖ អូ៎ធ្វើទាំងយប់ទៀត?

ខ៖ ចាស!

ក៖ ចុះយើង..?

ខ៖ អត់អោយយើងឈប់ទេ។

ក៖ ចឹងយើងអត់បានយើងចង់និយាយថាយើងអត់បានគេងមិនយើងបាក់កំលាំង?

ខ៖ ស្ទូងទាល់តែរួចបានបានយើងមកដេកវិញ។

ក៖ អូ៎ប៉ុន្តែកាលណុងអត់អីដែរណេះយាយណេះ?

ខ៖ អត់អីទេ។

ក៖ ស្ទូងហើយដែរ?

ខ៖ ហើយ!

ក៖ អូ៎ចុះនៅពេលដែរយើងជំលាសពីគគរយើងមានទៅណាទៀតអត់យាយ?

ខ៖ មកផ្ទះវិញ។

ក៖ អូ៎ចឹងមានន័យថាបីឆ្នាំជាងយើងនៅណុងរហូតម៉ង?

ខ៖ ចាស!

ក៖ អូ៎បាទយាយចុះរបបអាហារម៉េចដែរយាយជំនាន់ណុង?

ខ៖ ជំនាន់អត់ស៊ីបបរគ្រាប់ពោត ល្ពៅ។

ក៖ រួចចុះនៅពេលដែរយើងឃ្លានយើងធ្វើម៉េចយាយដោយសារតែយើងហូបអត់ឆ្អែតចឹង?

ខ៖ ឃ្លានអត់ទៅ។

ក៖ យើងអត់ហ៊ានទៅ..?

ខ៖ យើងអត់ហ៊ានទៅលួចបេះរបស់គេ។

ក៖ ជីកដំឡូងជីកក្ដួចអីយើងអត់ដែរ?

ខ៖ អត់ទេអត់ទេខ្លាចគេយកទៅសំលាប់ចោល។

ក៖ អូ៎!

ខ៖ ចាស!

ក៖ តែមានតើហីមានអ្នកធ្វើការជាមួយយ់ងទៅលួច?

ខ៖ លួចគេអ្នកលួចលួចតើ!

ក៖ តែគេចាប់បានចាប់អីដែរតើណេះយាយណេះ?

ខ៖ គេចាប់បានគេធ្វើបាបហើយ!

ក៖ អូ៎ប៉ុន្តែយាយអត់ហ៊ានទេ?

ខ៖ ខ្ញុំអត់ហ៊ានទេខ្ញុំអត់ហ៊ានទៅ។

ក៖ រួចចុះ..?

ខ៖ សុខចិត្តអត់។

ក៖ រួចចុះតាតាគាត់នៅខាងណា?

ខ៖ តាឡើងត្នោតគេអោយឡើងត្នោត។

ក៖ ប៉ុន្តែមែននៅជាមួយយាយទេ?

ខ៖ អត់ទេ។

ក៖ នៅឆ្ងាយ?

ខ៖ នៅបែកគា្ន។

ក៖ ចុះតាពិបាកអត់យាយពេលណុង?

ខ៖ គាត់ឡើងត្នោតពិបាកហើយមែនស្រណុកអី។

ក៖ គេកំណត់ដើមអោយឡើងហីយាយ?

ខ៖ ឡើងគេអោយឡើងម្នាក់ម៉្ភៃដើម។

ក៖ អូ៎ម៉្ភៃដើម?

ខ៖ ចាស!

ក៖ តែដើមត្នោតជិតៗគា្នតើហីយាយ?

ខ៖ ដឹងអីហោសគេទៅឡើងនៅគគរណុងខ្ញុំអត់ដឹងទេខ្ញុំនៅធ្វើស្រែទួលស្រែណេះ។

ក៖ គាត់អត់ដែរនិយាយទេណេះយាយណេះ?

ខ៖ ចាស!

ក៖ អូ៎បាទយាយរួចចុះអើប្អូនរបស់យាយ?

ខ៖ ប្អូនខ្ញុំនៅជាមួយម៉ែខ្ញុំរហូតវាទៅគេជំលាសទៅកំពង់ចាមហោស!

ក៖ អូ៎ពេលណុងប្អូនរបស់យាយនៅតូចណេះ?

ខ៖ មានប្ដីហើយ!

ក៖ អូ៎មានប្ដីដែរហោស?

ខ៖ ចាស!

ក៖ អូ៎ប៉ុន្តែគាត់ធ្វើការអីទៅគាត់ប្រាប់អត់ពេលណុងយាយ?

ខ៖ កាលណុងគាត់ធ្វើចំការនៅកោះប៉ែន។

ក៖ អូ៎!

ខ៖ រួចទៅដល់គេវ៉ៃដាច់ជំនាន់ប៉ុន្មានទេនេះចិតប្រាំគេជំលាសមកស្រុកវិញ។

ក៖ អូ៎បាទយាយប៉ុន្តែអើយាយការងារអីគេដែរពិបាកពេលជំនាន់ប៉ុលពតយាយ?

ខ៖ គេអោយស្ទូងដកដកប៉ុន្មានថ្ងៃអោយបានបីផ្លូន។

ក៖ អូ៎!

ខ៖ ពិបាកហាស!

ក៖ រួចចុះគេអត់មានអោយទៅកាប់ដីរឺរែកដីអីអត់ទេ?

ខ៖ ខ្ញុំអត់ទេគឺខ្ញុំមានកូនតូចគេអត់អោយទៅកាប់ណាឆ្ងាយទេ។

ក៖ ចុះយើងលក្ខណៈយើងនៅក្នុងអីគេយាយនៅក្នុងកងនារីនារីលក្ខណៈមានគ្រួសារឬក៏ម៉េច?

ខ៖ នៅក្នុងកងក្រុមគេហ្នឹងហាស!

ក៖ អូ៎!

ខ៖ នៅក្នុងក្រុមគេអោយយើងធ្វើការហ្នឹង!

ក៖ គេកំណត់ម៉ោងយើងអត់យាយថាមួយថ្ងៃយើងត្រូវធ្វើប៉ុន្មានៗបានប៉ុន្មាន?

ខ៖ មួយថ្ងៃអោយដកបានបីផ្លូន។

ក៖ ប៉ុន្តែចង់និយាយថាគេកំណត់ម៉ោងថាមួយថ្ងៃយើងធ្វើប៉ុន្មានម៉ោងៗ?

ខ៖ កំណត់មួយរួច។

ក៖ មួយហើយម៉ង?

ខ៖ ចាស! យប់ៗហោសម៉ោងប្រាំមួយម៉ោងប្រាំពីរអីហោសបានរួច។

ក៖ បើយើងហើយពេលណាយើងអាចសំរាកពេលណុងបានហើយ?

ខ៖ ចាស!

ក៖ អូ៎បាទយាយបាទរួចចុះទាក់ទងពីអើឪពុកម្ដាយយើង?

ខ៖ ឪពុកខ្ញុំនៅបែកគា្ន។

ក៖ ចុះពួកគាត់ធ្វើអីគេទៅយាយ?

ខ៖ គាត់ធ្វើដូចគា្ននិងជំនាន់អាពតហោស!

ក៖ អូ៎បាទយាយចុះអើយាយម៉េចបានដឹងថាដាច់ទៅយាយម៉េចបានដឹងថាដាច់ប៉ុលពតទៅពេលណុង?

ខ៖ ដាច់ប៉ុលពតគេមករំដោះ។

ក៖ ប៉ុន្តែគេប្រាប់យើងរឺមួយក៏ម៉េច?

ខ៖ អត់។

ក៖ យើងធ្វើម៉េចយើងដឹងយាយ?

ខ៖ គេមកវ៉ៃគា្នបាញ់និងព្រុសប្រាយទៅយើងរត់ច្រកទៅ។

ក៖ អូ៎!

ខ៖ នៅណុងហោស!

ក៖ បាទយាយបាទចុះអើធ្វើម៉េចបានយើងអាចជួបជុំឪពុកម្ដាយវិញយើង..?

ខ៖ គ្រាន់ដាច់ទៅគាត់ទៅយកខ្ញុំ។

ក៖ អូ៎!

ខ៖ គាត់នៅអ៊ីណាទេនេះ។

ក៖ ប៉ុន្តែកាលជំនាន់ប៉ុលពតណុងយើងបានរៀនអត់យាយ?

ខ៖ គ្មានបានរៀនអីទេ។

ក៖ មុនប៉ុលពតក៏យើងអត់បានរៀនអីដែរ?

ខ៖ បាន។

ក៖ អូ៎!

ខ៖ ខ្ញុំរៀនបានត្រឹមថ្នាក់ទីបួន។

ក៖ ថ្នាក់ទីបួនហោស?

ខ៖ ចាស!

ក៖ អាហ្នឹងកាលជំនាន់លុនណុលណេះយាយណេះ?

ខ៖ មុនលុនណុលសម្ដេចឪ។

ក៖ អូ៎!

ខ៖ ចាស!

ក៖ ចុះអើយាយរៀនកាលណុងយាយរៀននៅណាយាយ?

ខ៖ រៀននៅសាលាយើងនេះសាលាគៀនជ្រៃហ្នឹង!

ក៖ អូ៎!

ខ៖ ចាស!

ក៖ ប៉ុន្តែដូចជាមានមិត្តភក្តិស្និទ្ធិស្នាលដែរធំធាត់មកជាមួយគា្នអត់កាលនៅរៀនណុង?

ខ៖ ខ្ញុំមិនសូវមានមិត្តភក្តិទេ។

ក៖ អូ៎ម៉េចចឹងខ្ចិលយកហោសយាយ?

ខ៖ ចាស! ចាស់ៗពីដើមមិនសូវមានមិត្តអីទេ។

ក៖ អូ៎បាទយាយបាទចុះអើយាយគិតថាយាយពេលដែរដាច់ប៉ុលពតថ្មីៗហ្នឹងយាយធ្វើអីគេទៅយាយ?

ខ៖ ធ្វើតែស្រែចំការណុងមកពីដាច់អាពតណុងមកនាំគា្នរកស៊ីធ្វើស្ទូងដកហ្នឹង!

ក៖ អូ៎ប៉ុន្តែ..?

ខ៖ ចាស! មិនដែររកអីទេ។

ក៖ កាលជំនាន់ណុងដូចជាអើគេលក្ខណៈថាគេធ្វើស្រែរួមហីយាយហេស?

ខ៖ ចាស!

ក៖ គេធ្វើស្រែរួមហីយាយពីមុន?

ខ៖ ពីមុន..។

ក៖ កាល..?

ខ៖ ប៉ុលពតធ្វើរួមតើ!

ក៖ ចុះអាពេលដាច់ដំបូងៗក៏យើងនៅធ្វើរួមដែរណេះយាយឬមួយក៏ម៉េច?

ខ៖ ឥឡូវមកចែកក្រុមគ្នាហើយ!

ក៖ អូ៎ចែកហើយហោស?

ខ៖ ចាស!

ក៖ ចឹងគេចែកស្រូវចែកចំការអោយយើងហើយហោសយាយហេស?

ខ៖ ចាស!

ក៖ ម្នាក់បានប៉ុន្មានទៅយាយ?

ខ៖ ម្នាក់បានតិចៗហ្នឹង!

ក៖ បានប្រហែលជាប៉ុន្មានអារទៅ?

ខ៖ បានប្រហែលកន្លះហត្ថអី។

ក៖ ម្នាក់ហោស?

ខ៖ ទេមួយគ្រួសារ។

ក៖ អូ៎គេអត់កំណត់ចំនួនមនុស្ស?

ខ៖ អត់។

ក៖ អូ៎បាទយាយបាទចុះអើពេលណាគេចាប់ផ្ដើមចាយលុយគេចាប់ផ្ដើមចាយលុយចាយអីទៅយាយ?

ខ៖ ពេលយើងរកបានទៅយើងលក់ដូរទៅបានលុយទៅចាយទៅ។

ក៖ អូ៎!

ខ៖ ចាស!

ក៖ បាទយាយ!

ខ៖ ជំនាន់ប៉ុលពតមានលុយណាចាយទេចាយអង្ករ។

ក៖ ប៉ុន្តែកាលពេលដាច់ប៉ុលពតថ្មីៗយើងនៅចាយអង្ករមែនទេយាយ?

ខ៖ ចាស!

ក៖ អូ៎រហូតដល់រយះពេលប៉ុន្មានឆ្នាំបានគេចាប់ផ្ដើមចាយលុយទៅ?

ខ៖ ចាស!

ក៖ តែប៉ុន្មានឆ្នាំទៅយាយបានចាប់ផ្ដើមចាយលុយ?

ខ៖ យូរដែរ។

ក៖ អូ៎អាចាយលុយរូបគោហ្នឹងហី?

ខ៖​ អត់មានរូបគោទេចាយលុយយើងម៉ង។

ក៖ អូ៎អាលុយខ្មែរយើង..?

ខ៖ ចាស!

ក៖ មួយកាក់ពីរកាក់?

ខ៖ យើងកាក់មួយកាក់ពីរកាក់ណុងហាស!

ក៖ អូ៎!

ខ៖ យើងចាយមួយកាក់ពីរកាក់ណុងហាស!

ក៖ បាទយាយ!

ខ៖ ចាស!

ក៖ ចុះពេលណាដែរយើងគិតថាយើងចាប់ផ្ដើមរៀងធូរធារហើយរៀងសប្បាយលែងមានសង្រ្គាមលែងមានអីយាយដោយសារតែ..?

ខ៖ ចាប់សម័យហ៊ុនសែនហ្នឹងតើ!

ក៖ ដោយសារតែដាច់ប៉ុលពតដំបូងៗក៏នៅមានកងទ័ពប៉ុលពតលុនណុលដែរមែនទេយាយ?

ខ៖ មាន។

ក៖ ទៅគេចាប់យកធ្វើទាហ៊ានចាប់អីចឹងហាសណាស់?

ខ៖ ចាស! ចាប់តើមានខ្មែរសខ្មែរអីណា។

ក៖ អូ៎ប៉ុន្តែយើងអត់អីទេ?

ខ៖ ចាស!

ក៖ ប៉ុន្តែយើងចង់និយាយថាយើងក្រុមគ្រួសារយើងកូនចៅគេអត់ចាប់យកទៅណាទេណេះយាយណេះ?

ខ៖ កូនខ្ញុំនៅតូចៗ។

ក៖​អូ៎!

ខ៖ ចាស!

ក៖ បាទយាយបាទចុះអើយាយគិតថាចឹងនៅពេលដែរយាយនៅជាមួយមានមិត្តភក្តិមានអីចឹងយាយធ្លាប់មានជាអនុស្សាវរីយ៍ជាមួយពួកគាត់កាលនៅក្មេងៗអត់យាយ?

ខ៖ គ្មានខ្ញុំអត់មានមិត្តភក្តិ។

ក៖ កាលនៅរៀនក៏អត់មានដែរ?

ខ៖ ចាស!

ក៖ អូ៎ចុះចឹងស្រែចំការក៏យាយធ្លាប់ធ្វើណេះយាយណេះ?

ខ៖ ចាស!

ក៖ ភាគច្រើននៅស្រែយាយធ្វើអីគេយាយ?

ខ៖ ធ្វើស្រែដើរស្ទូង។

ក៖ ដើរស្ទូង?

ខ៖ ចាស!

ក៖ ដកស្ទូងច្រូតកាត់អីចឹងហាសណេះយាយណេះ?

ខ៖​ ចាស!

ក៖ ប៉ុន្តែយាយធ្វើជាស្រែប្រាំងឬមួយក៏ស្រែវស្សាយាយ?

ខ៖ ខ្ញុំធ្វើកាលជំនាន់ណុងធ្វើស្រែប្រាំងអើស្រែដែរតើទៅធ្វើអីលើហោសស្រូវស្រែវស្សាអីលើហោស!

ក៖ ធ្វើស្រែវស្សាហោស?

ខ៖ ចាស!

ក៖ ប៉ុន្តែឥឡូវយើងឈប់ហើយណេះយាយណេះ?

ខ៖ ឈប់ហើយមកធ្វើក្រោយផ្ទះ។

ក៖ អូ៎ប៉ុន្តែនៅក្រោយផ្ទះហ្នឹងធ្វើស្រែអីគេស្រែប្រាំងហីយាយ?

ខ៖ ស្រែប្រាំង។

ក៖ តែស្រែធំហីយាយ?

ខ៖ ស្រែតិចដែរបានមួយហូបៗ។

ក៖ អូ៎មួយឆ្នាំយើងបានប្រហែលជាប៉ុន្មាន?

ខ៖ បានពីរបីដឹកអីហាស!

ក៖ អូ៎បានតិចគួរសម?

ខ៖ ចាស!

ក៖ ប៉ុន្តែគ្រាន់ថាយើងអាហ្នឹងយើងទុកហូបនៅផ្ទះខ្លួនឯងយើងអត់លក់ទេណេះយាយណេះ?

ខ៖ ចាស! គ្រាន់បានម៉ាហូប។

ក៖ អូ៎បាទយាយចុះអើចំការចំការយាយធ្លាប់ធ្វើអត់?

ខ៖ ចំការបានតិចៗដាំដំឡូងដាំអី។

ក៖ យើងធ្វើអីគេយាយ?

ខ៖ ដាំដំឡូង។

ក៖ នៅណា?

ខ៖ ខាងមុខដីដុះហោសឥឡូវដីវាបាក់អស់ហើយ!

ក៖ អូ៎!

ខ៖ ចាស!

ក៖ ដូចកោះជ្រូកហ្នឹងហីយាយ?

ខ៖ កោះមុខយើងនេះ។

ក៖ អូ៎កន្លែងកោះកន្លែងទន្លេយើងហ្នឹងហី?

ខ៖ អូ៎បាទយាយបាទ!

ក៖ អូ៎បាទយាយបាទចុះអើយាយធ្លាប់លក់ដូរលក់ដូរដូចជាលក់អីៗមួយឬមួយក៏បើកអាជីវកម្មហាសយាយធ្លាប់ធ្វើទេ?

ខ៖ អត់មានទេខ្ញុំមានតែលក់នុំបញ្ចុះដើរទូលលក់ចិញ្ចឹមកូនតែប៉ុណ្ណឹង!

ក៖ អូ៎យើងធ្វើនុំបញ្ចុះលក់ហោសយាយ?

ខ៖ ចាស!

ក៖ យាយអាចចឹងយាយអាចប្រាប់ពីរបៀបធ្វើនុំបញ្ចុះបានទេយាយនុំបញ្ចុះយើងធ្វើម៉េចទៅ?

ខ៖ នុំបញ្ចុះយើងកិនម៉្សៅរួចទៅយើងយកទៅត្រង់រួចទៅយកទៅសង្កត់សង្កត់រួចស្ងោរប្រវៅ ស្ងោរប្រវៅហើយជាន់ជាន់រួចបានយកទៅរោយ។

ក៖ បាទ!

ខ៖ រោយហើយយកទៅលាង។

ក៖ បាទបង!

ខ៖ ចាស! មានតែប៉ុណ្ណឹង!

ក៖ អូ៎ចុះ..?

ខ៖​ ពិបាកណាស់។

ក៖ ចុះអើពេលណុងយើងឈប់ធ្វើនៅយាយនុំបញ្ចុះ?

ខ៖ ខ្ញុំឈប់ហើយឥឡូវហោស!

ក៖ ប៉ុន្តែកាលជំនាន់ណុងយើងនៅធ្វើដៃណេះយាយណេះ?

ខ៖ ចាស!

ក៖ បើឥឡូវគេមានម៉ាស៊ីនគេ?

ខ៖ មានម៉ាស៊ីន។

ក៖ អូ៎បាទយាយចុះអើយាយគិតថាអើជៀសពីនិងយាយធ្វើទៀតយាយលក់បាញ់ឆែវហីយាយ?

ខ៖ កូនអ្នកលក់ទេឥឡូវហោសខ្ញុំមានដែរធ្វើអី។

ក៖ តែយាយអត់លក់ទេយាយនៅផ្ទះ?

ខ៖ ចាស!

ក៖ អូ៎បាទយាយចុះតា?

ខ៖ តាគាត់មើលគោ។

ក៖ ឥឡូវគាត់ទៅមើលគោហោស?

ខ៖ ចាស!

ក៖ អូ៎គោច្រើនហោសយាយ?

ខ៖ គោពីរបីតើគោបី។

ក៖ ទៅមើលដល់ណាទៅយាយ?

ខ៖ គាត់ទៅច្រូតទៅ។

ក៖ ប៉ុន្តែទៅដល់ណាទៅ?

ខ៖ ទៅត្បូងហោសណោះ។

ក៖ អូ៎!

ខ៖​ ចាស!

ក៖ បាទយាយបាទចុះអើចិញ្ចឹមសត្វដូចជាមាន់ ទា ជ្រូក គោ ក្របីយាយចិញ្ចឹមតែគោទេ?

ខ៖ ចិញ្ចឹមគោ។

ក៖ ចុះមាន់ ទា?

ខ៖ មាន់មានដែរ។

ក៖ យើងចិញ្ចឹមលក្ខណៈជា..?

ខ៖ គ្រួសារ។

ក៖ អើខ្លួនឯងទេណេះយាយ?

ខ៖ ចាស!

ក៖ បាទយាយបាទចុះអើយាយតាំងពីក្មេងយាយធ្លាប់ធ្វើការងារអីគេខ្លះទៅយាយ?

ខ៖ ខ្ញុំអត់មានធ្វើការងារអីធ្វើតែចំការហ្នឹងរហូត។

ក៖ ធ្វើចំការរហូតម៉ងហោសយាយ?

ខ៖ ចាស! ពីឪពុកម្ដាយមកធ្វើតែចំការដល់ទាល់ឥឡូវហ្នឹង!

ក៖ អូ៎!

ខ៖ ចាស!

ក៖ ចុះទាក់ទងពីអើជីវិតរបស់យាយតាំងពីក្មេងហាសយាយមានការផ្លាស់ប្ដូរអីខ្លះទៅយាយកាលយាយនៅជាមួយឪពុកម្ដាយជីវិតបែបណាហើយដល់ពេលយាយមានក្រុមគ្រួសារមានកូនចៅជីវិតម៉េចទៅយាយ?

ខ៖ នៅជាមួយឪពុកម្ដាយធូរដល់មានប្ដីទៅពិបាកតឹងរកស៊ីចិញ្ចឹមកូន។

ក៖ អូ៎ចឹងហោស?

ខ៖​ ចាស! កូនវាច្រើនពិបាកហាសខ្ញុំហោស!

ក៖ អូ៎!

ខ៖ ហ្នឹងហើយ!

ក៖ និយាយរួមកូនច្រើនមែនអត់យាយចុះយាយគិតថាអើកាលពីក្មេងយាយចូលចិត្តហូបម្ហូបអីគេយាយ?

ខ៖ មានតែស្លម្ចូរ ប្រហើរអោយកូនស៊ីទៅ។

ក៖​ អូ៎!

ខ៖ ជួនកាលប្រហុកចឹងទៅ។

ក៖ អូ៎!

ខ៖ គ្មានអីទេនៅស្រុកស្រែណុង។

ក៖ បាទយាយបាទ!

ខ៖ ចាស!

ក៖ រួចចុះយាយគិតថាល្ខោនយីកេអាយ៉ៃអីយាយចូលចិត្តអត់?

ខ៖ ខ្ញុំមិនសូវបានដើរទៅលេងអីហ្នឹងគេទេល្ខោនយីកេអីនោះមើលតែកូនណុង។

ក៖ អូ៎!

ខ៖ ចាស! គ្រប់គ្រងតែកូនកូនយើងច្រើនទៅណាមិនកើត។

ក៖ បាទយាយហើយចុះច្រៀងរាំយាយចូលចិត្តអត់?

ខ៖ អត់ទេខ្ញុំមិនដែរចេះរាំចេះច្រៀងអីគេទេ។

ក៖ យាយអត់ចេះ?

ខ៖ អត់ចេះលេងទេ។

ក៖ អូ៎!

ខ៖ ចាស!

ក៖ បាទយាយប៉ុន្តែសុំសិល្បិ៍យាយសុំសិល្បិ៍នៅ?

ខ៖ ខ្ញុំទៅវត្តហើយឥឡូវហោស!

ក៖ អូ៎!

ខ៖ ចាស!

ក៖ សិល្បិ៍ប៉ុន្មានហើយយាយ?

ខ៖ ខ្ញុំសុំសិល្បិ៍ប្រាំ។

ក៖ អូ៎!

ខ៖ ចាស!

ក៖ បាទយាយបាទចុះទាក់ទងពីអើយាយមានបងប្អូនកូនចៅណាដែរចេះលេងឧបករណ៍ភ្លេងអត់យាយ?

ខ៖ អត់អត់មានទេកូន។

ក៖ អត់មានទេណេះយាយ?

ខ៖ ចាស!

ក៖ អូ៎ទាំងខាងតាទាំងខាងកូនក្មួយអីក៏អត់ដែរ?

ខ៖ អត់មានទេ។

ក៖ អូ៎បាទយាយចុះអើយាយគិតថាផ្ទះរបស់យាយមានលក្ខណៈបែបណាយាយតាំងពីក្មេងហាសរហូតដល់ឥឡូវផ្ទះម៉េចទៅកាលយាយនៅជាមួយឪពុកម្ដាយយាយផ្ទះម៉េចទៅយាយ?

ខ៖ ខ្ញុំនៅជាមួយឪពុកម្ដាយផ្ទះតូចហាសផ្ទះស្បូវ។

ក៖ អូ៎!

ខ៖ ចាស!

ក៖ ផ្ទះប្រកស្លឹកហេសយាយ?

ខ៖ ចាស!

ក៖ ប៉ុន្តែនៅណានៅណុងដែរយាយ?

ខ៖ នៅជិតសាលាបង្រៀនហោស!

ក៖ អូ៎!

ខ៖ សាលាបង្រៀនយើងអីជើង។

ក៖ បាទយាយបាទ!

ខ៖ ចាស!

ក៖ ដល់ពេលមកឥឡូវយាយមកនៅជាមួយកូនចៅ?

ខ៖ ចាស!

ក៖ អូ៎យាយនៅជាមួយក៏កូនទីប៉ុន្មានទៅ?

ខ៖ ខ្ញុំនៅរាល់ថ្ងៃនៅជាមួយកូនប៉ុន្មាននាក់ហ្នឹង!

ក៖ អូ៎នៅជាមួយបងស្រីកូនទីប្រាំណេះ?

ខ៖ ចាសៗ!

ក៖ អូ៎រួចចុះចៅៗមានប៉ុន្មាននាក់ទៅយាយ?

ខ៖ ចៅច្រើនដែររាប់ចៅទាំងអស់ហោស?

ក៖ ចៅទាំងអស់សាមសែសិបនាក់ហើយយ៉ាង?

ខ៖ ចៅម៉្ភៃហើយ!

ក៖ អូ៎ម៉្ភៃហោសប៉ុន្តែមានចៅទួតនៅយាយ?

ខ៖ នៅមិនទាន់មានទេ។

ក៖ អូ៎បាទយាយចុះយាយគិតថាចឹងឪពុកម្ដាយរបស់យាយគាត់ធ្លាប់បង្រៀនពីជំនាញអីមួយទៅយាយអត់?

ខ៖ មានធ្វើអីមានតែធ្វើចំការដាំប៉ិគក់ដាំថ្នាំតែប៉ុណ្ណឹង!

ក៖ អូ៎!

ខ៖ គ្មានធ្វើរកអីពីគាត់ផង។

ក៖ អូ៎អត់មានលក្ខណៈវេញវល្លិ៍ កូរស្ករ ធ្វើផ្ដៅ ធ្វើកន្ទេល?

ខ៖ អត់ទេ។

ក៖ ដោយសារគាត់ចេះឡើងត្នោតគាត់អត់ដែរបង្រៀនកូនចៅ?

ខ៖ អត់។

ក៖ ប៉ុន្តែ..?

ខ៖ ឡើងត្នោតបានឡើងជំនាន់អាពតណុងហាសគេអោយឡើងណុងហាស!

ក៖ ប៉ុន្តែដល់ពេលមកដាច់ប៉ុលពតហេតុអីបានគាត់អត់ឡើងត្នោតទៀតយាយ?

ខ៖ គាត់អត់ធ្វើគាត់ខ្លាច។

ក៖ គាត់ហត់ពេកហេស?

ខ៖ ចាស!

ក៖ អូ៎បាទយាយប៉ុន្តែតាបងយាយប៉ុន្មានឆ្នាំទៅ?

ខ៖ បងមួយឆ្នាំ។

ក៖ អូ៎ចឹងមានន័យថាយាយហុកប្រាំតាហុកប្រាំមួយ?

ខ៖ ចាស!

ក៖ អូ៎បាទយាយចុះយាយគិតថាចឹងយាយតាំងពីក្មេងហាសយាយធ្លាប់មានគោលបំណងមួយថាយាយធំឡើងចង់ធ្វើអីមួយអីយាយពេលយាយនៅរៀនហាសយាយធ្លាប់គិតអត់?

ខ៖ គ្មានគិតអីផងនៅក្មេងអត់ដឹងអី។

ក៖ អូ៎!

ខ៖ រៀនទៅវាជំនាន់ណុងគេបាតុកម្មទៅខានបានរៀនទៅ។

ក៖ បាទយាយបាទ!

ខ៖ ចាស!

ក៖ អូ៎ប្រហែលជាខ្ញុំមានសំនួរចុងក្រោយមួយបើសិនជាចង់អោយយាយផ្ដែផ្ដាំទៅកូនចៅជំនាន់ក្រោយហាសយាយមានពាក្យពេចន៍អីដែរចង់ផ្ដែផ្ដាំទៅពយកគាត់ទេយាយកូនៗជាពិសេសចៅៗរបស់យាយហាសយាយមានពាក្យពេចន៍អីដែរចង់ផ្ដែផ្ដាំដូចជាខំអោយគាត់ខំប្រឹងរៀនដើម្បីមានអនាគត់ល្អមានការងារល្អអីចឹងហាសយាយ?

ខ៖ ចាស! អោយកូនអោយចៅខំរៀនអោយទាន់សម័យគេហើយចេះដឹងកុំអោយល្ងិតល្ងង់ដូចជីដូន។

ក៖ បាទដោយសារតែអើយាយអត់សូវរៀនបានច្រើនទេ?

ខ៖ ចាស!

ក៖ ចឹងអោយពួកគាត់ខំប្រឹងរៀនអោយបានច្រើនណេះយាយណេះ?

ខ៖ ចាស!

ក៖ ចុះយាយធ្លាប់ទូន្មានព្រានប្រដៅពួនគាត់អោយពួកគាត់លក្ខណៈថាអើធ្វើអំពើដែរអត់ល្អធ្វើអំពើអត់ល្អក្នុងសង្គមអីយាយធ្លាប់ទូន្មានទៅពួកគាត់ទេយាយពីលក្ខណៈជក់គ្រឿងញៀនឬមួយក៏ធ្វើអីចឹងហាសណាស់យាយតែងតែប្រដែរប្រដៅគាត់តើហីយាយ?

ខ៖ ប្រាប់តើប្រដែរប្រដៅកូនអោយដើរតាមផ្លូវល្អកុំអោយដើរផ្លូវអាក្រក់។

ក៖​ អូ៎!

ខ៖ ចាស! ប្រាប់។

ក៖ យាយតែងតែទូន្មានពួកគាត់ណេះយាយ?

ខ៖ ចាស!

ក៖ ចុះយាយគិតថាយាយធ្លាប់អើប្រាប់ពួកគាត់ថាដូចជាអ្វីដែរយាយចង់ធ្វើកាលពីក្មេងតែយាយអត់បានធ្វើប៉ុន្តែពួកគាត់ថាអូ៎យាយចង់អោយពួកគាត់ធ្វើដូចអ្វីដែរយាយធ្វើអីចឹងហាសណាស់ដូចតែយាយចង់ធ្វើអីមួយចឹងហាសពេលធំឡើងហាសយាយធ្លាប់ប្រាប់ពួកគាត់អត់?

ខ៖ ប្រាប់តលប្រាប់ថាអោយចៅប្រឹងរៀនទៅអោយបានធ្វើគ្រូធ្វើអីចឹងហាស!

ក៖ អូ៎!

ខ៖ ព្រោះយាយខកហើយយាយអត់បានរៀនអីតទៅទៀត។

ក៖ បាទយាយបាទ!

ខ៖ ចាស!

ក៖ ចឹងមានពាក្យពេចន៍អីដែរយាយចង់ផ្ដែផ្ដាំផ្សេងពីហ្នឹងទៀតទេយាយ?

ខ៖ គ្មានអីផង។

ក៖ អូ៎អត់ទេយាយណេះ?

ខ៖ ចាស!

ក៖ បាទចឹងចុងក្រោយខ្ញុំអរគុណច្រើនយាយដែរបានអោយខ្ញុំពិភាក្សាជាមួយយាយទាក់ទងពីប្រវត្តិរបស់យាយហើយមួយទៀតសុំការអនុញ្ញាតិពីយើងដើម្បីដាក់ការសម្ភាសមួយហ្នឹងទៅក្នុងវេបសាយរបស់សាលាបានទេយាយដូចជាអ្វីដែរយាយបានជជែកជាមួយខ្ញុំហ្នឹងហាស?

ខ៖ បានតើ!

ក៖ ចឹងហោយាយ?

ខ៖ ចាស!

ក៖ បាទ! ចឹងអរគុណច្រើនយាយ។